In Other Lands
"In Other Lands" on 2017. aastal avaldatud fantaasiarikas noorsooromaan, mille autor on Sarah Rees Brennan. Raamat võitis 2017. aasta parima biseksuaalse noorsooraamatu auhinna. "In Other Lands" pole eesti keeles ilmunud. Raamatut iseloomustab läbiv huumor. Käsitletakse poliitikat ja suhtetemaatikat. Lugejale näidatakse, kuidas ühe inimese jõupingutused võivad maailma paremaks muuta. Juurdunud kirjanduskujundid, nagu näiteks armukolmnurk, pööratakse pea peale ja täiskasvanuks saamist käsitletakse seksuaalsuse avastamise vaatepunktist. Selline lähenemine eristab raamatut paljudest teistest noorsooromaanidest ja aitab lugejal teose sündmustikuga samastuda. Raamat on jaotatud neljaks osaks aastate kaupa, mille peategelane Elliot Schafer maagilise maailma (Borderlands) internaatkoolis veedab..